Uspješna primjena steroida u liječenju IgA-dominantnog akutnog glomerulonefritisa nastalog nakon infekcije streptokokom popraćenog reumatskom groznicom: prikaz slučaja

Istodobna pojava akutnog glomerulonefritisa nastalog nakon infekcije streptokokomi akutne reumatske groznice rijetko je opisana u literaturi. U našem radu opisali smo uspješnu primjenu steroida u neobičnom slučaju trogodišnjeg dječaka s nefrotskim sindromom i akutnim zatajenjem bubrega s potrebom za kratkotrajnom peritonealnom dijalizom. Atipični IgA-dominantni akutni glomerulonefritis nakon infekcije streptokokom potvrđen je biopsijom, a pojavio se istodobno s akutnom reumatskom groznicom. Agresivno liječenje pulsnom terapijom metilprednisolonom pokazalo se uspješnim i preporučujemo ga u ovakvim slučajevima.